/* COM/2011/0334 galīgā redakcija */ KOMISIJAS PAZIŅOJUMS PADOMEI Finanšu informācija par Eiropas Attīstības fondiem





KOMISIJAS PAZIŅOJUMS PADOMEI Finanšu informācija par Eiropas Attīstības fondiem Priekšvārds Saskaņā ar Iekšējā nolīguma 7. panta 3. punktu[1] un 10. EAF finanšu regulas 57. panta 3. un 4. punktu[2] Komisija šajā dokumentā izklāsta 2011. – 2012. finanšu gadam paredzamās saistības, maksājumus, kā arī aicinājumus veikt iemaksas, ņemot vērā EIB (Eiropas Investīciju bankas) prognozes attiecībā uz ieguldījumu mehānismu. Šajā dokumentā izklāstīta EAF (8. līdz 10.) finanšu izpilde par 2010. gadu un izpildes aplēses attiecībā uz laikposmu no 2011. līdz 2013. gadam. Finansējot EAF, dalībvalstis veic tiešas iemaksas Eiropas Investīciju bankā (EIB) 9. EAF un 10. EAF instrumentiem, kuru pārvaldību nodrošina EIB (ieguldījumu mehānisms un procentu likmju subsīdijas). Pārējiem instrumentiem, tostarp agrākiem EIB pārvaldītiem instrumentiem (riska kapitāls un procentu likmju subsīdijas), iemaksas pārskaita Komisijai. Ievads Komisija un EIB katrai ĀKK[3] un AZT[4] valstij ir atjaunojušas paredzamās 2011. un 2012. finanšu gada saistības un maksājumus. Īpaša uzmanība pievērsta maksājumu novērtējumam, lai sasniegtu šādus divus mērķus: pirmkārt, palīdzēt dalībvalstīm rezervēt iespējami precīzākas summas savos valsts budžetos, otrkārt, nodrošināt, lai EAF būtu pieejams pietiekams finanšu resursu apjoms, lai izvairītos no līdzekļu nepietiekamības problēmām. Saskaņā ar 7. pantu Iekšējā nolīgumā par 10. EAF[5] un Finanšu regulas 57. panta 5. punktu[6] prognozes tiks pārskatītas 2011. gada oktobra paziņojumā. Turpmāk atainotajā grafikā sniegts vispārējs pārskats par saistībām un maksājumiem, kas veikti iepriekšējos gados un gaidāmi laikposmā no 2011. līdz 2013. gadam (Komisijai un EIB). Tas skaidri parāda strukturālu tendenci attiecībā uz maksājumu un izmaksu pieaugumu, sākot no 1997. gada, saistībā ar atbalsta īstenošanas paātrinājumu. Kā tika lēsts kopš 2008. gada, starpība starp saistībām un maksājumiem samazinājās 2009. un 2010. gadā, tādējādi atspoguļojot tendenci, kurā maksājumu līmeņi pietuvojas saistību līmeņiem. EK + EIB bruto saistības un maksājumi: tendence laikposmā no 1997. līdz 2013. gadam[7] [pic] 1. EIROPAS ATTīSTīBAS FONDU IZLIETOJUMS 2010. GADA 31. DECEMBRī (SAISTīBAS, MAKSāJUMI UN FINANšU STāVOKLIS) 1., 2. un 3. pielikumā uzrādītas attiecīgi 2010. gadā reģistrētās faktiskās saistības, maksājumi un finansiālā situācija salīdzinājumā ar 2010. gada oktobrī veiktajām prognozēm[8], kā arī aplēses 2011. un 2012. gadam. 2010. gada beigās 50 % no 10. EAF bija iekļauti saistībās, lai sasniegtu mūsu mērķi 10. EAF iekļaut saistībās līdz 2013. gadam. 2010. gada maksājumi veido līdz šim augstāko līmeni EAF un apstiprina vispārējo pozitīvo tendenci attiecībā uz maksājumiem. 2. Paredzamā finansiālā situācija 2011. – 2013. gadam [9]. Turpmākajā tabulā sniegta atjaunināta informācija, pamatojoties uz mūsu jaunākajām prognozēm. [pic] 3. FINANšU IZPILDES PROGNOZES 2011. UN 2012. FINANšU GADAM Jauno prognožu rezultāti ir sniegti 1.- 3. pielikumā. Par dalībvalstu iemaksām EAF 2011. gadam izlēma Padome 2010. gada oktobrī[10], nosakot 3690 miljonus euro Komisijai un 210 miljonus euro EIB. Jaunajās prognozēs par 2011. gadu vēlreiz apstiprināts, ka EIB finanšu līdzekļu vajadzības ir 210 miljoni euro, bet Komisijas naudas līdzekļu vajadzības ir zemākas par 2010. gada oktobra aplēsēm, proti, 3100 miljoni euro. Dalībvalstu iemaksu robežvērtība 2012 . gadam ir noteikta 3800 miljonu euro apmērā Komisijai un 280 miljonu apmērā — EIB[11]. Jānorāda, ka šie skaitļi ir iepriekšēja prognoze un tie jāinterpretē ar piesardzību. Komisija un EIB veiks jaunas ticamākas prognozes vasaras beigās. Tās tiks izklāstītas oktobra paziņojumā. [pic] [pic] [pic] 4. pielikums. Dalībvalstu iemaksas EAF 2011. gadam (euro) [pic] [1] Padomē sanākušo dalībvalstu valdību pārstāvju Iekšējais nolīgums par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK – EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK līguma ceturtā daļa, OV L 247, 9.9.2006., 32. lpp. [2] Padomes 2008. gada 18. februāra Regula (EK) Nr. 215/2008 par Finanšu regulu, ko piemēro 10. Eiropas Attīstības fondam. [3] Āfrikas, Karību jūras reģiona un Klusā okeāna valstis. [4] Aizjūras zemes un teritorijas. [5] OV L 247, 9.9.2006., 32. lpp. [6] Padomes 2008. gada 18. februāra Regula (EK) Nr. 215/2008 par Finanšu regulu, ko piemēro 10. Eiropas Attīstības fondam. [7] Laikposmam no 2011. līdz 2013. gadam, prognozētās summas. [8] COM(2010) 512 galīgā redakcija, 11.10.2010. [9] Tā kā attiecībā uz Komisiju un EIB vēl nav pieņemta finanšu shēma laikposmam pēc 2013. gada un paredzams, ka tā būtiski ietekmēs izpildes rādītājus, mēs nevēlamies sniegt nekādas prognozes par saistībām, maksājumiem un iemaksām 2014. un 2015. gadam. [10] Padomes 2010. gada 5. novembra lēmums, dokuments 15831/10 [11] Padomes 2010. gada 29. novembra lēmums par gada iemaksu summu robežvērtību, kuras dalībvalstīm jāmaksā, lai finansētu Eiropas Attīstības fondu 2012. gadā – Padomes dokuments 16971/10.